Totalt 81 lag fra 53 av 55 UEFA-medlemsforbund deltar i 2024–25 UEFA Champions League (unntaket er Liechtenstein, som ikke har en hjemlig liga og Russland som for øyeblikket er suspendert). Forbundsrangeringa er basert på UEFA lands-koeffisient, og brukes til å bestemme antall lag fra hvert forbund: Forbund 1–5 har fire lag kvalifisert. Forbund 6 har tre lag kvalifisert. Forbund 7-15 har to lag kvalifisert. Forbundene 16–55 (utenom Liechtenstein og Russland) har ett lag kvalifisert. Vinnerne av UEFA Champions League 2023/24 og UEFA Europa League 2023/24 får begge plass i Champions League hvis de ikke kvalifiserer seg via hjemlig liga.